Document ID: 31998D0396

KOMISSION PÄÄTÖS,
tehty 29 päivänä toukokuuta 1998,
Hongkongista ja Kiinan kansantasavallasta peräisin tai lähtöisin olevia eläviä lintuja koskevista tietyistä suojatoimenpiteistä tehdyn päätöksen 98/85/EY kumoamisesta (tiedoksiannettu numerolla K(1998) 1415) (ETA:n kannalta merkityksellinen teksti) (98/396/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 18 artiklan 7 kohdan,
sekä katsoo, että
H5N1-alatyypin influenssaviruksen tartuttua ihmisiin Hongkongissa sekä siipikarjan ja ihmisen välisen mahdollisen epidemiologisen yhteyden vuoksi komissio teki 16 päivänä tammikuuta 1998 päätöksen 98/85/EY (3) Hongkongista ja Kiinan kansantasavallasta peräisin tai lähtöisin olevia eläviä lintuja koskevista tietyistä suojatoimenpiteistä,
mainitun päätöksen tarkoituksena oli estää H5N1-alatyypin influenssaviruksen tulo yhteisöön elävien lintujen mukana,
Maailman terveysjärjestöltä (WHO) saatujen tietojen mukaan on epätodennäköistä, että virus esiintyy yhä ihmisissä tai eläimissä,
näin ollen on aiheellista kumota päätös 98/85/EY, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Kumotaan komission päätös 98/85/EY.
2 artikla
Jäsenvaltioiden on tehtävä kauppaan soveltamiinsa toimenpiteisiin tämän päätöksen noudattamisen edellyttämät muutokset. Niiden on ilmoitettava tästä komissiolle viipymättä.
3 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä toukokuuta 1998.

Labels: 3
0
18
20